శిల్పా రైజాదా

శిల్పా రైజాదా (జననం 1990 జూలై 12) ఒక భారతీయ టెలివిజన్ నటి. ఆమె స్టార్ ప్లస్ ప్రసారం చేసిన హమారి దేవరానీలో పద్మిని పాత్రతో పాటు, కలర్స్ టీవీ వీర్ శివాజీలో బేగం రుఖ్సార్, జీ టీవీ జోధా అక్బర్ లో షెహ్నాజ్, & టీవీ ఢిల్లీ వాలీ ఠాకూర్ గుర్ల్స్ లో బిన్నీ పాత్రలకు ప్రసిద్ధి చెందింది. ఆమె 2016 నుండి 2021 వరకు స్టార్ ప్లస్ లో వచ్చిన యే రిష్టా క్యా కెహ్లతా హై ధారావాహికలో సురేఖా అఖిలేష్ గోయెంకా గా మెప్పించింది.

 వ్యక్తిగత జీవితం 
శిల్పా రైజాదా 1990 జూలై 12న భారతదేశంలోని మధ్యప్రదేశ్ బేతుల్ జిల్లా పాఠక్హరాలో జన్మించింది. ఆమె పాఠక్హరాలోని లిటిల్ ఫ్లవర్ హైస్కూల్ నుండి పాఠశాల విద్యను పూర్తి చేసింది. ఆమె భోపాల్ లోని, ఎంవిఎం కళాశాల నుండి గ్రాడ్యుయేషన్ పూర్తి చేసింది. భోపాల్ లో ఆమె ఆజ్ తక్ న్యూస్ ఛానెల్ కు వ్యాఖ్యాతగా వ్యవహరించింది, మధ్యప్రదేశ్ రాష్ట్రంలోని గిరిజన ప్రజలపై అభివృద్ధి కథనాలను కవర్ చేసింది. భోపాల్ లో ఆమె తన తొలి షో హమారి దేవరాని కోసం ఆడిషన్ చేసి ఎంపికయ్యింది. ఆమెకు అక్క సుమన్ రైజాదా, ఇద్దరు సోదరులు సౌమిత్ర, సిద్ధార్థ్ రైజాదా ఉన్నారు.

 కెరీర్ 
ఆమె స్టార్ ప్లస్ రోజువారీ సోప్ మధ్యాహ్నం షో హమారి దేవరానీతో తన వృత్తిని ప్రారంభించింది. ఆమె నెగటివ్ ప్రధాన పాత్రకు నామినేట్ చేయబడింది. ఈ షో తరువాత ఆమె మాతా కీ చౌకీలో సీతగా, జోధా అక్బర్ షెహ్నాజ్ గా, ఢిల్లీ వలీ ఠాకూర్ గుర్ల్స్ లో బిన్నీగా.. ఇలా పలు పాత్రలు పోషిస్తూ బిజీగా ఉండిపోయింది. ఆమె చివరిసారిగా 2016 నుండి 2021 వరకు యే రిష్టా క్యా కెహ్లతా హై లో సురేఖా అఖిలేష్ గోయెంకా గా కనిపించింది. 2023లో ఆమె రావణ పాత్ర పోషిస్తున్న పునీత్ ఇస్సార్, హనుమాన్ పాత్ర పోషిస్తున్న విందూ దారా సింగ్, సిద్ధాంత్ ఇస్సార్ పోషిస్తున్న రామ్ లతో సీతగా చేస్తోంది, ఇది ఒక ప్రత్యక్ష థియేటర్.

 టెలివిజన్ 
సంవత్సరంసీరియల్పాత్రమూలం2010హమారి దేవరానిపద్మిని2011వీర్ శివాజీబేగమ్ రుఖ్సర్2011కృష్ణబెన్ ఖాఖ్రవాలాబిన్నీ2013జోధా అక్బర్షెహ్నాజ్2015ఢిల్లీ వాలీ ఠాకూర్ గుర్ల్స్బిన్నీకిల్లర్ కరోకే అట్కా తో లట్కాతానే2016–2021యే రిష్టా క్యా కెహ్లతా హైసురేఖా అఖిలేష్ గోయెంకా 

 మూలాలు 

వర్గం:1990 జననాలు
వర్గం:జీవిస్తున్న ప్రజలు